Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on 18. päeva sõjas, pärast seda,
kui Hamasi valitsetava Gaza islamirühmituste veresaunas
tapeti Lõuna-Iisraelis üle 1400 inimese.
IDF teatas, et on valmis maaoperatsiooniks
ja ootab Jeruusalemma sõjakabineti otsust.
USA kaitseb Iisraeli õigust viia ellu oma sõjaeesmärgid,
kinnitades samas, et pole pime Iraani destabiliseeriva tegevuse
ja ohtude suhtes.
Iisrael on 18. päeva sõjas, pärast seda,
kui Hamasi valitsetava Gaza islamirühmituste veresaunas
tapeti Lõuna-Iisraelis üle 1400 inimese, enamik neist tsiviilelanikud,
ja haavati veel 3500.
IDF lennukid ja suurtükivägi koos Iisraeli Julgeolekuagentuuriga (ISA)
jätkavad ettevalmistusi peatse maaoperatsiooni eel,
sooritades ulatuslikke rünnakuid terroritaristu pihta
terrorist vaevatud Gazas.
Meie võitlejad, IDF väed, on valmis ja lahinguväljal otsustavad.
Nad jätkavad harjutamist päevani, mil antakse käsk.
Meid oodatavad pikad võitlusnädalad,
tegutseme sobivaimal ajal lahingutegevuseks
ja poliitiliste juhiste järgi.
Samal ajal, kui käivad arutelud operatiivkaalutluste üle,
kindlustas Iisrael Egiptuse vahendustegevuse kaudu
kahe vanaldase Iisraeli pantvangi vabastamise,
kes kannatasid 17 päeva Hamasi brutaalset vangistust.
Pärast arstlikku kontrolli
meenutas üks tütre kõrval ratastoolis istunud pantvange
oma vangistamist.
Ema ütleb,
et teda transporditi mootorratta tagaistmel,
jalad ühel ja keha teisel pool.
Ta viidi läbi küntud põldude,
meestega ees, kõrval ja selja taga,
ja kuni tunneliteni jõudmiseni
lõid 'Shababi inimesed' teda kaigastega.
Pärast tunnelisse sisenemist rääkis Yochevet Lifshitz,
et Hamasi terroristid sundisid teda käima maa all
mitu kilomeetrit maaaluses võrgustikus,
mis islamirühmitused olid kaevanud Iisraeli pantvangide röövimiseks jms.
Jeruusalemm tänas Punast Risti ja Egiptust konstruktiivse rolli eest
kahe vangi vabastamisel ja avaldas lootust,
et ülejäänud 220 pantvangi,
sh üle 30 alla 5-aastase lapse ja imiku, järgnevad peagi.
Egiptus mängib võtmerolli pantvangide ja kadunute osas.
Nende jõupingutused selles vallas on tõhusad ja hinnatud.
Töötame koos Egiptusega ja oleme tänulikud Egiptusele
ja Punasele Ristile nende töö eest antud valdkonnas.
Kaitseministeeriumi peakorteris Tel Avivis
tegi peaminister Benjamin Netanyahu koos kaitseminister Yoav Gallanti
ja Iisraeli Kaitsejõudude (IDF) peastaabiülema
kindralleitnant Herzi Haleviga ühisavalduse,
toonitades ühtsust Jeruusalemma kaitseladviku otsustusprotsessis.
Viibin julgeoleku analüüsiistungil kaitseminister Yoav Gallanti
ja IDF peastaabiülema Herzi Haleviga.
Töötame koos raudrusikana ühe sihiga - elimineerida Hamas.
Toetame üksteist ja toetame IDF - meie sõdureid ja komandöre.
Tahan, et iisraellased teaksid veel midagi.
Teeme otsuseid siin ja sõjakabinetis ühehäälselt.
Teeme seda suure vastutustundega. Teeme seda aukartusega.
Võitleme koos ja võidame koos. Ainult koos.
Kui Iisraeli tippjuhid näitavad ühtsust eesmärkides,
valmistudes lähipäevadeks ja -kuudeks,
siis Lääne liitlased jätkavad üksteise järel Iisraeli pealinna külastamist,
näidates enneolematut toetust Iisraeli õiglasele võitlusele
islamistliku Hamasi ja teiste Gaza terrorirühmitustega.
Tahan, et teaksite kindlalt,
et teid pole ses sõjas terrorismi vastu üksi jäetud.
Sest räägin siin riigi nimel,
kes on kahjuks kogenud neid terrorirünnakuid. Ja olite siis kohal.
Arvan, et on meie kohus võidelda nende terrorirühmitustega
ilma igasuguse segaduseta,
ja ilma konflikti laiendamata.
Iisraeli president Isaac Herzog kasutas võimalust
rõhutada oma Prantsuse kolleegile,
et Iisrael poel huvitatud konflikti laiendamisest,
hoolimata Hezbollah' jätkuvatest piiriülestest rünnakutest,
mis võivad viia valearvestuseni.
Iisraeli riigipea toonitas Jeruusalemma muret kasvava antisemitismi pärast,
mida juhivad islamistidest migrandid,
ajendatuna Qatari ja teiste Lähis-Ida ja maailma riikide jultunud valeinfost.
Sarnaselt teiega, muretseme ja oleme väga häiritud
tohutu antisemitismi tõusu pärast maailmas ja ka teie riigis.
Hoolime oma vendadest-õdedest maailma juudikogukondades,
ning nende heaolust ja ohutusest.
Arvan, et rahvusvaheline üldsus peab jõuliselt kaitsma
juudi kodanikke kogu maailmas.
Aitäh, et tulite Iisraeli ja jagate meiega oma toetust.
Keset erinevaid raporteid Washingtoni surve teemal
Jeruusalemma tegevuse suhtes sõjas,
rõhutas IDF esindaja brigaadikindral Daniel Hagari,
et Iisrael mõistab väga hästi,
et USA-l on nn superriigina oma globaalsed ja regionaalsed huvid.
Ja kuigi Iisrael hindab väga strateegilist liitlust USAga,
peab olema selge, et käesolev sõda
pole pelgalt mingi kaugel toimuv kampaania.
Ameerika valitsuse suhtes - USA-l, Iisraeli strateegilisel liitlasel,
on Lähis-Idas mitmeid strateegilisi kaalutlusi ja huve,
ning tohutu kogemus sõdades Iraagis ja Afganistanis.
Õpime sellest kogemusest praegu ja minevikus.
Kuid peame pidama meeles üht asja - meie sõda toimub meie piiridel,
see ei käi tuhandete miilide kaugusel Iisraelist.
Räägime Iisraeli riigi piiridest.
On tähtis toonitada,
et USA toetab jätkuvalt ühemõtteliselt Iisraeli julgeolekut.
Jätkame tööd kohalike partneritega, et tsiviilisikuid välja tuua.
On hea, et humanitaarabi pääseb sisse.
Tahame ka korraldada ohutu tee kõrvalistele tsiviilisikutele,
kes tahavad lahkuda Gazast, et nad seda praegu teha saaksid.
See hõlmab mitutsada ameerika kodanikku,
kes on lõksus ja tahavad lahkuda.
See ohutu tee pole veel valmis, kuid töötame selle kallal tõsiselt.
Võin kinnitada ka, et nädalavahetusel jätkus julgeolekuabi vool Iisraeli.
See toimub peaaegu igapäevaselt
ja iga päev on veidi erinev, vastavalt Iisraeli vajadustele.
Me ei taha rääkida hulgast või liigsetest detailidest,
mida nad saavad, nende operatiiv- ja julgeolekueesmärkide tõttu.
Kuid julgeolekuabi sissevool jätkub.
Admiral Kirby toonitas vastuseks
Qatari Al-Jazeera televõrgu jultunud küsimusele,
mille väitel Iisrael sihib meelega tsiviilelanikke,
et Iisraeli ja USAd ei saa kõrvutada terrorirühmitusega Hamas.
Üks, mis eristab Iisraeli ja USAd, elujõulisi demokraatiaid,
rühmitustest nagu Hamas,
on see, et teeme tõesti kõik, et järgida sõjaseadusi,
ja tõesti püüame tsiviilelanikest inimohvrite arvu miinimumis hoida.
Hamas aga, kuna nad pole muud kui terrorirühmitus,
kindlasti pole nad haldusjõud, ei hooli üldse sõjaseadustest,
ega hooli Gaza inimestest, kasutades neid inimkilpidena,
ehitades tunneleid nende kodude alla,
rajades oma peakortereid haiglatesse ja koolidesse,
õhutades neid jääma koju Põhja-Gazasse
ja seades neid otseselt ohtu, kuna nad ei hooli.
See on suur erinevus Iisraeli ja USA ning Hamasi sarnaste gruppide vahel.
Admiral Kirby rõhutas ka USA jätkuvat tegevust,
heidutamaks Iraani konflikti laiendamast.
Me pole olnud pimedad Iraani destabiliseeriva käitumise
ja ohtude suhtes, mida nad kujutavad regioonile,
oma ametisse asumisest peale. Oleme lisanud sanktsioone -
40 alates ametisse asumisest, 30 ainult mullu.
Oleme tõhustanud sõjalist kohalolu regioonis.
Juba enne konflikti Hamasiga
tõhustasime mere- ja õhuvõimeid Pärsia lahe piirkonnas,
ja nii töötame lähemalt ja integreeritumalt
liitlaste ja partneritega regioonis,
taotledes regionaalselt integreeritud õhu- ja raketitõrjet.
Milles siin teie meelest asi on? See on kõik Iraani pärast.
Oleme olnud väga keskendunud Iraani tegevusele.
Me pole pimedad fakti suhtes, et nad toetavad jätkuvalt
Hamasi ja Hezbollah' taolisi terrorirühmitusi
ja omakaitseväelasi Iraagis ja Süürias,
kes on hiljuti, viimasel nädalavahetusel rünnanud
mõningaid meie hooneid ning ka sõjaväelasi ja diplomaate.
Oleme teadlikud nende mõjust ja julgustusest nendele gruppidele.
Nii et mitte endast ette joosta selle suhtes,
kuidas kavatseme Iraanilt aru nõuda, võin öelda,
et me pole pimedad Iraani tegevuse suhtes.
Aitäh, et vaatasite TV7 Iisraeli Uudiseid!
Julgustan paluma rahu ja päästet Jeruusalemmale ja Iisraelile.
Kui meie saated teid õnnistavad ja soovite aidata kanda nende kulusid,
kuna TV7 Iisraeli tegevus põhineb täielikult annetustel,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmistes saadetes!
Seniks - Shalom Jeruusalemmast!
Tõlge: Monika Jaaguri